**«Отан қорғаушылар»** мемориалы, **«Отан-Ана»** монументі 2001 жылы 9 мамырда Астана қаласының казіргі Тәуелсіздік даңғылы мен Қ. Мұңайтпасов көшесінің қиылысындағы алаңда тұрғызылды. Мемориалдық кешеннің монументалды композициясы Қазақстанда тұратын барлық ұлттардың бірлігін білдіретін масақ бау түріндегі қола стела мен бірлікке, келісімге шақыратын Отан-Ана бейнесінен тұрады.

«Отан қорғаушылар» мемориалы символикалық мазмұны кешегі мен бүгінгі, ертеңгі ұрпақтар жалғастығын білдіреді. «Отан қорғаушылар» мемориалының өзегі - биіктігі 37,5 метр, салмағы 63 тонналық алып монумент - ана бейнесі. Ақ кимешекті әйел-ана алтындатылған зерлі кесесіне ақ құйып оны, ұлттық дәстүрге толы көңілімен, келе жатқандарға қос қолдап ұсынуда. Сондай-ақ соғысқа аттанған жарын, алысқа кеткен ұл-қыздарын алаңдай күтіп тұрған ананың бейнесінен бүкіл қазақ әйеліне тән ұлттық болмыс-бітім аңғарылады. Қола бағанның (ескерткіш діңінің) ұшар басында 121 алтын масақтан тұратын нысан - көпұлтты қазақстандықтардың тереңнен тамырланған бірлігі мен берік достығының нышаны. Масақтардың іргесі қазақ жерінде әр ұлттың рухани және мәдени мұрасын бейнелейтін ою-өрнектермен безендендірілген. Бұл сонымен бірге жаңа өскін-өмір, бейбітшілік, молшылық пен тұрақтылық белгісі. Қырық метрдей қола бағанның екі жақ қапталының бірінде-ата-бабаларымыздан қалған кең байтақ мекенімізді әртүрлі басқыншылардан қорғаған хас батырлар, екінші жағында - Ұлы Отан соғысы жылдары ерлік көрсеткен қазақстандық әскерилер бейнеленген. Бүл - қаһарлы соғыс жылдары майданда елінің бостандығы үшін мерт болған жауынгерлер мен арамызда өнеге көрсетіп жүрген соғыс ардагерлеріне деген ерекше кұрмет ескерткіші. «Отан қорғаушылар» мемориалы тәуелсіздігіміздің 10 жылдығы аясында Ұлы Отан соғысындағы Жеңістің 56 жылдығына және ҚР ҚК іргетасы қалануының 10 жылдығы мерекесі қарсаңына орай ашылды. ҚР Президенті Н.Ә. Назарбаев Отан қорғаушылар күні - 2001 жылы 7-9 мамыр Ұлы Жеңіс күніне арналған салтанатты шеру мерекесіне қатысып, сөйлеген сөзінде ел тарихына шолу жасай келіп, халқымыздың бастан өткерген жылдары қашан да ерлікке толы болғанына тоқталды. Аталған мерекенің барлық қазақстандықтар үшін киелі екеніне ерекше мән берді. Бұдан соң «Отан қорғаушылар» мемориалы жайында: Бұл - жауды тізе бүктірген Жеңіс мерекесі болуымен бірге жалпыхалықтық еске алу күні, аға ұрпақтың өшпес ерлігіне бас иію күні. Сондықтан бұл мемориал ұрпақтарымыз бейбіт өмірімізді құрметтеп, қан құйлы соғыстың зардабының қандай болатынын естен шығармау үшін ұлағатты ескерткіш болуы керек. Біз ата-бабаларымыз бен әкелерімізді мақтан тұтамыз. Біз өз иықтарымен бар ауыртпалықты арқалаған айрықша аналарымызды мақтан етеміз. Оларсыз жеңіс те болмас еді. Мынау монументтің айрықша көрініп тұрған бөлігі де сол - әйел-ана бейнесі. Мына ашылып отырған ескерткіш Ұлы Отан соғысындағы ерлікті ғана бейнелемейді, қазақ халқының батырлығын, ержүректігін де сипаттайды. Бүл есімі мәлім және есімі беймәлім жандардың аруағын тербетіп, топырағын торқалайтын перзенттік махаббатымыздың көрінісі, соның куәсі. Отын өшірмеген ержүрек аталарымыз бен шаңырағымызды шайқалтпаған мейірбан аналарымыздың қадірі мен қасиетіне қойылған киелі белгі! - деді. Үш бөліктен тұратын кешеннің қандай ой-мақсатты білдіретіндігі түсіндірілген шығармашылық топ М.Т. Әлиақпаров, мүсінші Ю. Баймұқашев пен архитектор, сәулетші, суретшілер *Б.Тайталиев, Т.Баймырза, Е.Шахиев, Е.Ержанов, А.Бексұлтанов, Н.Конапольев, А.Курицындер* мемориалдың сәулеттік-көркемдік композициясын ойдағыдай іске асырды.

Дереккөздер
-----------

1. ↑  Елордада Ұлы Отан соғысының батырларына арналған 8 ескерткіш бар — «Егемен Қазақстан», 09.05.2020.
2. ↑  А 31 Айбын. Энциклопедия. / Бас ред. Б.Ө.Жақып. - Алматы: «Қазақ энциклопедиясы», 2011. - 880 бет.
ISBN 9965-893-73-Х



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * к
* т
* ө
Қазақстан Астана қаласындағы ескерткіштер мен мұражайлар |
| --- |
|  |
| Республикалықмаңызы бар | 
Бұрынғы Мұсылман мектебі ғимараты • Бұрынғы Тың игерушілер сарайы • Бозоқ қалашығы |
|  |
| Жергіліктімаңызы бар | 
ҰОС жауынгерлеріне ескерткіш • Бұрынғы Гимназия мен Қалалық басқарма ғимараттары • Вокзал ғимараты және алаң • Бұрынғы Теміржолшылар сарайы • Константин және Елена шіркеуі • Орыс көпестерінің үйлері • «Октябрь» кинотеатры • Пионерлер үйі • Қосшығұлов мектебі • Жасыл мешіттің дуалы • Бұрынғы әкімдік ғимараты • Бәйтерек монументі • Кенесары хан ескерткіші • Пушкин ескерткіші • Астана (мүсін) • АЛЖИР мемориалды-мұражай кешені • Метеостанция ғимараты • Мозаикалық паннолар • Қараөткел зираты • Сейфуллин мұражайы және ескерткіші • Бозоқ II • Қозыкөш қыстауы • Көктал қорғаны |
|  |
| Басқаескерткіштер | 
Қазақ елі • Мәңгiлiк ел қақпасы • Керей мен Жәнібек хандар ескерткіші • Бөгенбай батыр ескерткіші • Абай • Құрманғазы • Дина Нұрпейісова • Жаяу Мұса • Жамбыл • Жер-ана • Отан қорғаушылар • Б. Момышұлы • Т. Бигелдинов • Р. Қошқарбаев • Ә. Молдағұлова • М. Мәметова • Генерал Панфилов • Жұмабек Тәшенов ескерткіші • Ашаршылық құрбандарына ескерткіш • Қажымұқан Мұңайтпасұлы • Жақсылық Үшкемпіров • Нұрлан Бәтпенов • Қаныш Сәтбаев • Алаш арыстарына ескерткіш • Менің атым Қожа • Халықтар достығы монументі • Бейбітшілік қабырғасы • Ататүрік ескерткіші • Ганди ескерткіші • Өрт сөндірушілерге ескерткіш • Ішкі істер министрлігінің мемориалдық кешені • Әділ сот ескерткіші • Әл-Фараби ескерткіші • Нұржол бойындағы мүсіндер |
|  |
| Мұражайлар | 
Ұлттық мұражай • Бірінші Президент мұражайы • Атамекен • Астана тарихы мұражайы • Әскери-тарихи мұражай • Ұлттық ғарыш орталығының мұражайы • Қазіргі заманғы өнер мұражайы • Сирек кітаптар мұражайы • Геологиялық мұражай • Алтын және бағалы металдар мұражайы |

 |